Hu komandi?

Fabula bay Janni Rodari
Me kwesti un gela:
— Hu komandi in yur dom?
Ela zai kan me, bu shwo nixa.
— Also hu komandi: papa o mama?
Ela snova zai kan me, bu shwo nixa.
— Way yu silensi? Koy jen mus ya komandi, bu ver?
Ela snova zai kan me, perplexe, bu shwo nixa.
— Ob yu bu jan kwo se maini, tu komandi?
Doh, ela jan.
— Also kwo es problema?
Ela zai kan me, bu shwo nixa. Ob gai iri om ela? Mogbi ela es mute, nofelise jen-ki?
Turan ela en-lopi wek fon me... Poy ela stopi, diki lisan a me, krai ridi-yen:
— Nul jen bu komandi bikos nu oli lubi mutu!
Jurnal
Category:Fabula